જો કે આજે પણ આ ગામતળ વિસ્તારમાં સામાન્ય જનલક્ષી સુવિધાનો અભાવ જોવા મળે છે. ગામતળ વિસ્તારનો શહેરમાં સમાવેશ કરવાથી ગૌચરની જમીન નાબૂદ થતી ગઇ અને રખડતાં ઢોરની સમસ્યાએ માઝા મૂકી છે. તેવી રીતે ગામતળ વિસ્તારમાં પાણી, ગટર, રસ્તા, સ્ટ્રીટલાઇટના પ્રશ્ન યથાવત રહેવા પામ્યા છે. ગામતળ વિસ્તારના નાગરિકો તંત્રનો આકરો પ્રોપર્ટી ટેક્સ, પાણી-ગટર વેરો ચૂકવે છે. પરંતુ સત્તાવાળાઓની ઉપેક્ષાને કારણે ગામતળ વિસ્તારમાં સારી ફૂટપાથ પણ જોવા મળતાં નથી.